గురువారం, 7 మే 2020 (19:08 IST)
క్షుద్ర పూజలు చేస్తున్నారని గ్రామస్థులు ఆగ్రహంతో ముగ్గురు మహిళలను గుండు కొట్టించి అర్థనగ్నంగా ఊరేగించారు. ఈ దారుణం మే 4వ తేదీ సోమవారం జరగగా ఆలస్యంగా వెలుగులోకి వచ్చింది. వివరాల్లోకి వెళితే, ముజఫర్పూర్ జిల్లాలోని హతౌది పోలీస్ స్టేషన్ పరిధిలో ఉన్న దక్రామా గ్రామంలో ఒకే కుటుంబానికి చెందిన ముగ్గురు మహిళలు ఒక చోట పూజా కార్యక్రమాలు నిర్వహించారు.
అది తెలిసిన గ్రామస్థులు వారిపై మంత్రపూజలు చేస్తున్నారని నిందను మోపి దారుణంగా ప్రవర్తించారు. వారికి గుండు కొట్టించి అర్థనగ్నంగా ఊరేగించారు. బలవంతంగా మూత్రం కూడా త్రాగించే ప్రయత్నాలు చేసారు. ఈ వీడియో సోషల్ మీడియాలో వైరల్ అయింది. పోలీసుల దృష్టికి వెళ్లడంతో విచారణ చేపట్టారు. ఈ ఘటనపై కేసు నమోదు చేసుకుని దర్యాప్తు చేపట్టినట్లు ముజఫర్పూర్ పోలీసులు తెలిపారు.
మహిళలను అర్ధనగ్నంగా ఊరేగించిన దుండగులపై కఠిన చర్యలు తీసుకుంటామని పోలీసులు తెలిపారు. ప్రధాన నిందితుడు శ్యామ్ సహానితో పాటు మరో 9 మందిని అరెస్ట్ చేశామని సీనియర్ పోలీస్ అధికారి ఒకరు వెల్లడించారు. పరారీలో ఉన్న మరో ఆరుగురిని పట్టుకునేందుకు ప్రయత్నిస్తున్నామని వెల్లడించారు.
guruvaram, 7 mee 2020 (19:08 IST)
kshudra poojalu chestunnarani graamasthulu aagrahamto mugguru mahilalanu gundu kottinchi ardhanagnamgaa ooreginchaaru. ee daarunam mee 4va tedee somavaram jaragaga aalasyamgaa veluguloki vachindi. vivaraalloki velithe, mujafarpur jillaalooni hathoudi polies station paridhilo unna dakrama graamamlo oke kutumbaaniki chendina mugguru mahilalu oka chota poojaa kaaryakramaalu nirvahinchaaru.
adhi telisina graamasthulu vaaripai mantrapujalu chestunnarani nindanu mopi daarunamgaa pravartinchaaru. vaariki gundu kottinchi ardhanagnamgaa ooreginchaaru. balavantamgaa mootram kuudaa traaginche prayatnaalu chesaru. ee veedio soshal medialo vairal ayindi. polisula drushtiki velladamtho vichaarana chepattaru. ee ghatanapai kesu namodu chesukuni daryaaptu chepattinatlu mujafarpur poliisulu telipaaru.
mahilalanu ardhanagnamgaa ooreginchina dundagulapai kathina charyalu teesukuntaamani poliisulu telipaaru. pradhaana ninditudu shyam sahanito paatu maro 9 mandini arest chesamani seanier polies adhikari okaru velladinchaaru. paraariiloo unna maro aarugurini pattukunenduku prayatnistunnamani velladinchaaru.